Church Jørgensen

## Megjelenés

### Ember

190cm körüli férfi. Északi származása ellenére sötétebb színek jellemzik mind a bőrét, mind a haját. A megszokott világos hajjal ellentétben az övé sötétbarna és középhosszú, a szemei pedig faji hovatartozását jelölve sárgák, akár egy farkasnak. Meglehetősen jó fizikummal rendelkezik. A nyakán és a csuklóin a bőr kevésbé van kikopva, mint a társainak, jelezve, hogy rajta kevesebbet voltak a Kian által használt ezüst ékszerek. Ennek ellenére a teste rengeteg helyen van sebekkel és hegekkel megáldva. Rengeteg a hátán, sőt még a mellkasán is az ostorcsapás vagy épp korbácsolás nyoma. Vágások tömkelege és más farkasok által okozott karmolások és harapások. Emellett a gerince mentén skandináv betűkkel három név helyezkedik el egymás alatt. Vérfarkas szokás volt a párjuk és gyermekeik nevét a hátukra tetováltatni, így, bár már kicsit elmosódva és kikopva, de még mindig ott díszelegnek korábbi életének nyomai a hátán.

Az átok hiányának hatására folyamatos jelleggel elől van a ragadozó fogazata.

### Fél-ember

Mint a többi vérfarkasnál, szemei teljesen farkas szerűvé változnak, előjönnek a fogak mellé a karmai is, illetve a fülek és a farkas farok, amik az ő esetében koromfeketék.

### Farkas

Béta lévén egy 175cm magas ember mellkasáig felérő, koromfekete bundájú, kifejezetten nagydarab farkasról beszélhetünk. Élénksárga szemei szinte világítanak. A bundája vastag és erős szálakból áll, de még így is selymesnek mondható, ha valaki hozzáér. Sebei ebben az alakban is tökéletesen kirajzolódnak a testén.

## Jellem

Lobbanékony, hirtelen haragú és kifejezetten agresszív. Lapul benne egy manipulatív kisördög, de a hozzá közelállókhoz egy ujjal sem nyúlna. Ezt a képességét csak a sajátjai védelmében hajlandó alkalmazni. A társai közt kifejezetten higgadt és az ő érdeküket tartja a szemei előtt. Értük képes elnyomni a benne kavargó haragot és minden logikáját előtérbe helyezni.

Retteg a csendtől, mert akkor visszajönnek az emlékei és újra meg újra át kell élnie a fejében azt a sok szörnyűséget ami történt vele. Olyankor bezombul és képtelen lesz kiszakadni belőle órákon át. Ezek után rendszeresen rémes állapotba kerül.

Hál istennek a falkája rengeteget segített a mentális problémáin és a megtörtséggel való küzdelemben, de mind sejtették, hogy jó eséllyel már sosem lesz olyan, mint egykor volt.

## Múlt

Északon született egy kisebb falkába. Az élete első szakasza nyugodtan telt. Világ életében béta volt, így a feladatai végzésével volt elfoglalva és hamar megtalálta a párját és nem sokkal utána megszületett a kislánya is. Kifejezetten boldog élete volt.

A falka területváltásra kényszerült, miután egy nagyobb csapat ember és vadász költözött az erdő közelébe. Nem akartak velük összeakadni és az alfa is beleegyezett, hogy ideje lelépni, de ahogy megindultak, nem sokkal később belefutottak egy vadász csapatba.

Ő és a családja a falka legvégén voltak. Épp annyi ideje volt, hogy riassza a többieket az érkező veszélyről, de hármukat elkapták a vadászok. Church először örült, hogy nem ölték meg őket utólag viszont azt kívánta, bárcsak a túloldalra kerültek volna mind.

Egy arénába kerültek. Elszakították a családjától és míg őket csak éheztették, addig Churchöt a többi arénáshoz hasonlóan kínozták és verték. A végsőkig kitartott. Nem volt hajlandó harcolni és ártani a többi vérfarkasnak. Folyamatosan szabadulni próbált, vagy megtámadta a fogva tartóit ami miatt rendszeresen durvább bánásmódban részesült, mint a legtöbben.

Egy idegen érkezett az arénába, akiről nem sokat tudott, csak a vadászok beszélgetéseiből tudta, hogy van ott valaki aki venni akar a harcos farkasok közül. Valamelyik dög mesélhetett neki róla, mert a hely működtetője megelégelte az engedetlenségét és ott rúgott bele ahol a legjobban fájt neki. Az aréna közepére vitték őt és a családját is, ahol a párjával maguk a vadászok bántak el a szemei előtt minden elképzelhető módon. A lányával is végignézették az esetet, majd miután a kislány anyja meghalt, a gyerek torkát elvágták.

Church teljesen elborult. Akkoriban még megvolt benne a farkasa másik fele, így előtört belőle a szörnyeteg és a vadászok képtelenek voltak lefogni. Néhányat megsebzett, hárommal azonnal végzett is.

A történtek után nem volt önmaga. Egy vérfarkas akit megfosztottak a családjától két végkifejlet felé haladhat. Vagy teljesen elvadult, vagy megtört és zombiként folytatta az életét. Church valahol a kettő között ingázott, mivel ahogy az arénába eresztették, teljesen megvadult és valódi, gyilkos szörnyeteggé változott, de a cellájában nem volt hajlandó sem enni, sem aludni, sem másokkal beszélni.

Idővel a többi farkas számára tiszta sor volt, hogy a férfi eszénél marad, már amennyire ezt az állapotot annak lehetett nevezni, de senki nem akart ellene harcolni. Amikor beütött az arénába a katasztrófa és leégett az egész hely, nem próbált meg szabadulni. Bent akart égni, de Kian kirángatta onnan és Seannal együtt elvitte magával. Onnantól kezdve a férfit kellett szolgálnia.

Először nem volt hajlandó semmire és rendszeresen próbált végezni a férfival nulla sikerrel. Idővel aztán, ahogy egyre több tagúvá vált Kian falkája, úgy változott meg ő is. Alexis a lányára emlékeztette, így valamennyire lehiggadt és kezdett a csapatra családként tekinteni, akiket minden áron meg akart védeni.
Előjött egy sötétebb oldala, amit Kiannel szemben használt csak fel. Képes volt manipulálni a férfit, hogy elhiggye, megtört annyira, hogy minden parancsát teljesítse és igyekezte kordában tartani a többieket is, hogy a kínzások és a szenvedés nagyját a lehető leginkább lecsökkentse a számukra.

## Képességek

* Alakváltás
	+ (fél-ember, farkas): kontrollált alakváltás, kivétel teliholdkor. A fél-farkas alakja nem él, mivel Kian az átok egy részét levette róluk.
* Kifinomult hallás és szaglás
* Fizikai erő
* Érzelmek érzékelése: Átfutnak rajta mások érzelmei és ki is tudja szagolni azokat
* Állati ösztönök
* Halhatatlanság
	+ Huszonöt éves koruk környékén megállnak az öregedésben és addig életben maradnak, míg valaki nem végez velük. Átlagos fegyverek nem hatnak rajta, csak speciális anyagok.

## Gyengeségek

* Ezüst
* Farkasfű
* Más természetfeletti lények meg tudják sebezni, de relative gyorsan gyógyul. A mélyebb sebek nyomot hagynak.
* Fej leválasztás
* Szív kitépés
* A szaglását és hallását hirtelen hangokkal, vízbe ugrással, egyéb intenzív illatokkal meg lehet zavarni
* Érzékeny a nagyon magas frekvenciájú hangokra
* Teliholdkor nem tudja kontrollálni az átváltozását

## Egyéb

Gregori miatt áthatolhatatlan elmevédelme van, ami jelez a Kárpátinak, ha valaki bele akarna mászni a fejébe

## Ripville

A negyedik kör végén esett be Ripvillebe egy event karakter (Kian) oldalán. A férfi Evan nevelőapja volt és egy csapat vérfarkassal tervezte széttépetni Carolinet. Ennek a falkának volt a tagja Church. Szerencsére a lány adott nekik egy második esélyt és végül Kian halálával el is nyerte az egész falka bizalmát, így a bagázs új alfára tett szert, Caroline pedig egy egész falka vérfarkasra.